# George Sanders

George Henry Sanders (1906ko uztailaren 3a – 1972ko apirilaren 25a) aktore britaniarra izan zen.
Sanders San Petersburgon jaio zen , artean Errusiar Inperioa, Henry Sandersen (1873-1961) eta Margaret Sandersen (1875-1967) seme. Anaia nagusia ere, Tom Conway (1904-1967), aktorea izan zen. 1917an, sovietar iraultzaren piztearekin, familia Ingalaterrara itzuli zen. Eskola-urteak Brightonen eman zituen eta gerora Manchesterreko unibertsitatean jardun zuen. Graduatu ostean enpresa batean hasi zen lanean, eta bertako lankide batek bultzatuta, Greer Garson aktorea izango zenak, antzezteari ekin zion.
1929koa da Sandersen aurreneko lana zineman. Zazpi urte geroxeago osatu zuen bere lehen parte hartzea amerikar ekoizpen batean: Lloyd's of London (1936). Erakutsitako moldeak eta moduak lan-eskaintza asko ekarri zizkion eta hurrengo urteetakoak dira, besteak beste: Rebecca (1940), The Black Swan (1942) edo The Picture of Dorian Gray (1945). 1947an Gene Tierney eta Rex Harrison aktoreekin batera The Ghost and Mrs. Muir filmean aritu zen. 1950ean Gizonezko bigarren aktore onenaren Oscar saria lortu zuen, All About Eve (1950) Joseph L. Mankiewiczen aginduetara eginiko pelikulan.
Telebistan ere aritu zen, eta arrakasta handiarekin, bere izena zuen saioan: The George Sanders Mystery Theater. Aldez aurretik, 1939 eta 1941 bitartean RKO Pictures etxearen ekoizpena izan zen serie batean ere hartu zuen parte, The Saint pertsonaiarenean hain zuzen ere. Ahots gaiztoa erantsi zion marrazki bizidunetako Disney etxearen The Jungle Book filmeko Shere Khan sugeari. Beste alde batetik, Sandersek idatzi ez bazituen ere, berak hala sinatuta argitara eman zituzten hilketa-eleberri bi: Crime on My Hands (1944) eta Stranger at Home (1946); Craig Rice eta Leigh Brackett andreek idatzitako testuak ziren, eta aktorearen ospea salmentetarako baliatu zuten. Eta musikaren arloan ere aipatzekoa da 1958an grabatu zuen diskoa: The George Sanders Touch: Songs for the Lovely Lady.
Sandersen autobiografiak Memoirs of a Professional Cad du izentzat eta 1960an eman zuen argitara. Bizitzako azken urteetan neurrigabe hasi zen edaten eta ez zuen bere burua behar beste zaintzen. Zinemarako osatu zituen azken lanetan gainbehera agerikoa da.
1972ko apirilaren 23an Castelldefels herriko hotel batean egin zuen erregistroa, eta handik bi egunera hilik aurkitu zuten bere gelan: itxura batean Nembutal izeneko botika baliatu zuen bere buruaz beste egiteko. 65 urte zituen. Idatzita utzi zuen ohar batek hala zioen:
| « | Lagunok, banoa asper-asper eginda nagoelako. Luzeegi egin zait bizitza. Putzu gozo honetan utzi ditut nire kezkak. Ondo ibili. | » |
| —George Sanders |||
David Nivenek bere autobiografian (Bring On the Empty Horses) idatzi zuen Sandersek 1937an aitortu ziola 65 urte bete orduko bere burua hilko zuela.

## Filmografia

| Urtea | Filma | Zuzendaria | Oharrak |
| 1934 | Love, Life and Laughter | Maurice Elvey | Ez da kredituetan ageri |
| 1936 | Dishonor Bright | Tom Walls | |
| 1936 | Find the Lady | Roland Grillette | |
| 1936 | Things to come | William Cameron Menzies | Ez da kredituetan ageri |
| 1936 | Strange Cargo | Lawrence Huntington | |
| 1936 | Lloyd's of London | Henry King | |
| 1937 | Lancer Spy | Gregory Ratoff | |
| 1937 | Love is News | Tay Garnett | |
| 1937 | Slave Ship | Tay Garnett | |
| 1937 | The Lady Escapes | Eugene Forde | |
| 1938 | Four Men and a Prayer | John Ford | |
| 1938 | International Settlement | Eugene Forde | |
| 1939 | Allegheny Uprising | William A. Seiter | |
| 1939 | Confessions of a Nazi Spy | Anatole Litvak | |
| 1939 | Mr. Moto's Last Warning | Norman Foster | |
| 1939 | Nurse Edith Cavell | Herbert Wilcox | |
| 1939 | So This is London | Thornton Freeland | |
| 1939 | The Outsider | Paul L. Stein | |
| 1939 | The Saint Strikes Back | John Farrow | |
| 1939 | The Saint in London | John Paddy Carstairs | |
| 1940 | Green Hell | James Whale | |
| 1940 | The Saint's Double Trouble | Jack Hively | |
| 1940 | The Saint Takes Over | Jack Hively | |
| 1940 | Bitter Sweet | W. S. Van Dyke | |
| 1940 | The Son of Monte Cristo | Rowland V. Lee | |
| 1940 | The House of Seven Gables | Joe May | |
| 1940 | Rebecca | Alfred Hitchcock | |
| 1940 | Foreign Correspondent | Alfred Hitchcock | |
| 1941 | The Saint in Palm Springs | Jack Hively | |
| 1941 | Sundown | Henry Hathaway | |
| 1941 | The Gay Falcon | Irving Reis | |
| 1941 | Rage in Heaven | W.S. Van Dyke | |
| 1941 | Man Hunt | Fritz Lang | |
| 1941 | A Date with the Falcon | Irving Reis | |
| 1942 | The Falcon Takes Over | Irving Reis | |
| 1942 | The Falcon's Brother | Stanley Logan | |
| 1942 | Son of Fury: The Story of Benjamin Blake | John Cromwell | |
| 1942 | The Black Swan | Henry King | |
| 1942 | Tales of Manhattan | Julien Duvivier | |
| 1942 | Her Cardboard Lover | George Cukor | |
| 1942 | The Moon and Sixpence | Albert Lewin | |
| 1942 | Quiet Please, Murder | John Larkin | |
| 1943 | Appointment in Berlin | Alfred Green | |
| 1943 | Paris After Dark | Leonide Moguy | |
| 1943 | They Came to Blow Up America | Edward Ludwig | |
| 1943 | This Land is Mine | Jean Renoir | |
| 1944 | Action in Arabia | Leonide Moguy | |
| 1944 | Summer Storm | Douglas Sirk | |
| 1944 | The Lodger | John Brahm | |
| 1945 | Hangover Square | John Brahm | |
| 1945 | The Picture of Dorian Gray | Albert Lewin | |
| 1945 | The Strange Affair of Uncle Harry | Robert Siodmak | |
| 1946 | A Scandal in Paris | Douglas Sirk | |
| 1946 | The Strange Woman | Edgar G. Ulmer | |
| 1947 | Forever Amber | Otto Preminger | |
| 1947 | Lured | Douglas Sirk | |
| 1947 | The Ghost and Mrs. Muir | Joseph L. Mankiewicz | |
| 1947 | The Private Affairs of Bel Ami | Albert Lewin | |
| 1949 | Blackjack | Julien Duvivier eta José Antonio Nieves Conde | |
| 1949 | Samson and Delilah | Cecil B. DeMille | |
| 1949 | The Fan | Otto Preminger | |
| 1950 | All About Eve | Joseph L. Mankiewicz | Gizonezko bigarren aktore onenaren Oscar saria lortu zuen |
| 1951 | I Can Get It for You Wholesale | Michael Gordon | |
| 1952 | Assignment-Paris | Robert Parrish | |
| 1952 | The Light Touch | Richard Brooks | |
| 1952 | Ivanhoe | Richard Thorpe | |
| 1953 | Call Me Madam | Walter Lang | |
| 1954 | King Richard and the Crusaders | David Butler | |
| 1954 | Journey to Italy | Roberto Rossellini | aka Viaggio in Italia |
| 1954 | Witness to Murder | Roy Rowland | |
| 1955 | Jupiter's Darling | George Sidney | |
| 1955 | Moonfleet | Fritz Lang | |
| 1955 | The Big Tip Off | Frank McDonald | Sandersek eginiko lana azken muntaian baztertua izan zen. |
| 1955 | The King's Thief | Robert Z. Leonard | |
| 1955 | The Scarlet Coat | John Sturges | |
| 1955 | A Portrait Of Murder | John Brahm | Telebistarako filma |
| 1956 | Death of a Scoundrel | Charles Martin | |
| 1956 | Ford Star Jubilee: You're the Top | | |
| 1956 | Never Say Goodbye | Jerry Hopper | |
| 1956 | That Certain Feeling | Melvin Frank eta Norman Panama | |
| 1956 | While the City Sleeps | Fritz Lang | |
| 1957 | The Seventh Sin | Ronald Neame | |
| 1958 | From the Earth to the Moon | Byron Haskin | |
| 1958 | The Whole Truth | Dan Cohen eta John Guillermin | |
| 1959 | Solomon and Sheba | King Vidor | |
| 1959 | That Kind of Woman | Sidney Lumet | |
| 1960 | A Touch of Larceny | Guy Hamilton | |
| 1960 | Bluebeard's Ten Honeymoons | W. Lee Wilder | |
| 1960 | Cone of Silence | Charles Frend | |
| 1960 | The Last Voyage | Andrew L. Stone | |
| 1960 | Village of the Damned | Wolf Rilla | |
| 1961 | Five Golden Hours | Mario Zampi | |
| 1961 | Le Rendez-Vous | Jean Delannoy | |
| 1961 | The Rebel | Robert Day | aka Call Me Genius |
| 1962 | In Search of the Castaways | Robert Stevenson | |
| 1962 | Operation Snatch | Robert Day | |
| 1963 | Cairo | Wolf Rilla | |
| 1963 | The Cracksman | Peter Graham Scott | |
| 1964 | A Shot in the Dark | Blake Edwards | |
| 1964 | Dark Purpose | George Marshall eta Vittorio Sala | aka L'Intrigo |
| 1965 | The Golden Head | James Hill | |
| 1965 | Last Plane to Baalbeck | Marcello Giannini | aka F.B.I. Operazione Baalbeck |
| 1965 | The Amorous Adventures of Moll Flanders | Terence Young | |
| 1966 | The Quiller Memorandum | Michael Anderson | |
| 1966 | Trunk to Cairo | Menahem Golan eta Raphael Nussbaum | aka Einer spielt falsch |
| 1967 | Good Times | James Hill | |
| 1967 | Caccia ai violenti | Nino Scolaro eta Sandy Howard | aka King Of Africa |
| 1967 | The Jungle Book | Wolfgang Reitherman | Shere Khan tigrearen ahotsa |
| 1967 | Warning Shot | Buzz Kulik | |
| 1968 | The Girl from Rio | Jesus Franco | aka The Seven Secrets of Sumuru, Future Women |
| 1969 | The Best House In London | Philip Saville | |
| 1969 | The Body Stealers | Gerry Levy | aka Thin Air |
| 1969 | The Candy Man | Herbert J. Leder | |
| 1970 | The Night of the Assassins | | |
| 1970 | The Kremlin Letter | John Huston | |
| 1972 | Doomwatch | Peter Sasdy | |
| 1972 | Endless Night | Sidney Gilliat | |
| 1973 | Psychomania | Don Sharp | aka The Death Wheelers |

## Erreferentziak

* ↑ Ascher-Walsh, Rebecca. Bored to Death. Entertainment Weekly.

## Kanpo estekak

* (Ingelesez) www.saint.org
* Datuak: Q296491
* Multimedia: George Sanders / Q296491